154 I. I. P. V ALETON 



Quod autem populi Tsraelitici peculiaris virtus in Deo colendo conspicua 

 esse mihi videtur, quomodo denique ab iis ferri posse credamus qui de Dei 

 existentia, natura, cum mundo necessitudine aliquid affirmari posse negent? 



Quibus Omnibus equidem, sine arrogantia dictum velim, quid respon- 

 deam habeo. At non est liuius loci neque paucis absolvendum. 



Nisi igitur causam relinquere velim, quod, ingenue fateor, mihi religio 

 est, quid restat aliud quam ut in ea tuenda ad vestram, Auditores hu- 

 manissimi, benevolentiam provocem? 



Quemadmodum enim ipse quidquid unicuique sententiae veritatis insit 

 lubens agnoscere cupio, ita magna mihi spes est fore ut vos attenta mente 

 quid in medium proferendum habeam audire velitis et sive recte sive secus 

 dicere vobis videar unguis animisque faveatis. 



Populum quemdam Universum quum spectamus, vix opus est dictu non 

 omnia quaecunque de eo praedicentur aeque in singulis ad unum omnibus 

 illius civibus esse conspicua. Sunt seraper viri nonnulli prae reliquis emi- 

 nentes primasque partes agentes , qui partim quidem palam faciant et quasi 

 pronuntient ea quae in reliquorum animis lateant, partim vero eo ipso 

 magna apud suos auctoritate fruentes horum rursus duces fiant totamque 

 cogitandi sentiendique rationem magis minusve regant. De populo autem 

 Israelitico propterea illud,[diserte monendum, quod tantum abest ut cultus 

 ille divinus quo omnibus! gentibus antecellere dicendus est omnibus om- 

 nino Israelitis sine discrimine adscribi possit, ut e contrario non nisi diu- 

 turno et strenuo certamine, etsi multo minus vi armorum quam ingenii 

 Bientisque facultatibus , contra repugnantium conatus vindicari et confir- 

 mari potuerit. Et vel sie tarnen totius populi peculiarem quamdam virtu- 

 tem in Deo colendo conspicuam celebrare posse mihi videor , quia ille Dei 

 cultus, quamvis multi interdum ab eo defecerint, nihilominus in omnia 

 populi instituta publica et privata, in litteras, artes, totam denique vitam 

 penetravit et vim habuit quam maximam. 



Fatendum sane nullam omnino fuisse vel etiam nunc esse gentem omnis 

 religionis plane expertem. Nam quod de populis quibusdam in brutorum 

 fere conditionem redactis, apud quos ne ulla quidem Dei notio inventa sit 

 quique primitivam scilicet generis humani imaginem referre videantur. 



